****

**OTVORENI POZIV ZA IDEJE I AKCIJE MLADIH KOJI ŽELE DA RADE NA POMIRENJU I AKTIVIZMU MLADIH**

Rok za kadidovanje ideja je: 15.08.2016. godine do 17.00 časova

Mostar, 20.07.2016.

**Projekt “Moj grad – Grad mladih” koji realizira Agencija lokalne demokratije Mostar** podržan je od strane USAID-ovog projekta PRO-Budućnost koji implementira Catholic Relief Services u saradnji sa Fondacijom Mozaik, Caritasom Bosne i Hercegovine, Forumom građana Tuzle, Helsinškim parlamentom građana Banja Luka i Međureligijskim vijećem u Bosni i Hercegovini.

**AGENCIJA LOKALNE DEMOKRATIJE MOSTAR**

**Poziva formalne i neformalne grupe mladih** koje djeluju na području zajednica Nevesinje i Sanski Most da kandiduju svoje ideje i akcije koje promoviraju pomirenje i aktivizam mladih za finansiranje u okviru projekta Moj grad-grad mladih, kako bi doprinijeli ispunjavanju sljedećih ciljeva:

* Jačanja pomirenja, suživota i zajedništva među mladima partnerskih zajednica Nevesinje i Mostar odnosno Sanski Most i Prijedor.
* Jačanju kapaciteta mladih (formalnih i neformalnih grupa mladih) za aktivno građanstvo i učešće u životu u vlastitim zajednicama, posebno u procesima zagovaranja i donošenja odluka;
* Povećanju uključenosti mladih s’ umanjenim mogućnostima u lokalne aktivnosti koje promoviraju učešće mladih, pomirenje i suživot;
* Povećanje fokusa javnih vlasti u zajednicama Nevesinje i Sanski Most na potrebe mladih u procesu kreiranja politika i donošenju odluka.

**Prihvatljive aktivnosti** koje mogu biti podržane u okviru ovog poziva:

* Promoviranje dijaloga između mladih Nevesinja i Mostara odnosno Sanskog Mosta i Prijedora;
* Podrška osnaživanju mladih i socijalnom uključivanju marginalizovanih grupa mladih u procese izgradnje pomirenja i povjerenja;
* Promoviranje dijaloga između mladih i lokalnih institucija i / ili lokalnih vlasti;
* Promoviranje učešća mladih u procesu zagovaranja i donošenja odluka i na lokalnom nivou;
* Podrška poboljšanju učešća mladih u provođenju lokalnih socijalnih, ekonomskih, razvojnih i kulturnih politika;
* Podrška promociji ljudskih / manjinskih prava u lokalnoj zajednici, interkulturalnog dijaloga i razumijevanja.

**Vrste aktivnosti:**

* Organizacija lokalnih javnih događaja kulturnog edukativnog ili sportskog sadržaja sa ciljem promoviranja dijaloga, pomirenja, suživota i zajedništva među mladima Nevesinja i Mostara, odnosno Sanskog Mosta i Prijedora;
* Izgradnja lokalnih kapaciteta i aktivnosti podizanja svijesti za podršku učešću mladih u procesima izgradnje pomirenja i povjerenja;
* Provođenje istraživačkog rada i lokalne javne ankete;
* Stvaranje kulturnih proizvoda - video materijala koji doprinose ostvarenju cilja poziva.

**Ko može kandidovati ideju?**

* Formalne (posebno omladinske neprofitne, nevladine organizacije koje okupljaju mlade od 15 do 19 godina) i neformalne grupe mladih ljudi između 15 i 19 godina (minimalno 5 mladih mora biti aktivno uključeno u realizaciju ideje) iz Nevesinja i Sanskog Mosta.

**Lokacija:**

Sve aktivnosti moraju se održati na području zajednica Nevesinje i Sanski Most.

**Trajanje aktivnosti:**

Inicijalno planirano trajanje akcije ne može biti manje od 1 mjesec niti duže od 3 mjeseca. Ideje i akcije mladih moraju biti implementirane najkasnije do 30.11.2016.

**Sredstva**:

Ukupan iznos na raspolaganju je 1.000,00KM.

Sufinanciranje aktivnosti može biti u rasponu od:

Min.: 250,00KM

Maks.: 500,00KM

***\*detaljan budžet treba biti iskazan u KM (konvertibilnim markama) i ne smije uključivati troškove PDV-a.***

**Kako aplicirati?**

Za kandidovanje ideja je potrebno:

* Popuniti odgovarajuću prijavu koju možete naći na [www.ldamostar.org](http://www.ldamostar.org)
* Dostaviti kopiju registracionog dokumenta podnosioca i statut organizacije (samo za formalne grupe / Udruženja mladih)
* Izjava o uspostavljanju neformalne grupe mladih za potrebe podnošenja aplikacione forme (potpis osnivača)

***\* Troškove odobrenih ideja će isplaćivati Agencija lokalne demokratije Mostar prema dostavljenim i odobrenim računima/ugovorima.***

**Kriterijumi za evaluaciju**:

Evaluacija kvaliteta prijava, uključujući i predloženi budžet, biti će izvršena u skladu sa kriterijumima za evaluaciju prikazanim ispod. Kriterijumi dodjele će omogućiti izbor prijave koje ugovorni organ može prihvatiti u skladu sa svojim ciljevima i prioritetima poziva. Kriterijumi pokrivaju aspekte kao što su relevantnost ideje za procese izgradnje pomirenja i povjerenja, njegova usklađenost sa ciljevima poziva, kvalitet, očekivani uticaj, održivost i isplativost.

*Bodovanje:*

Kriterijumi su podjeljeni u sekcije i podsekcije. Svaka podsekcija će biti bodovana između 1 i 5 prema sljedećim vrijednostima: 1 = vrlo loše; 2 = loše; 3 = dovoljno; 4 =dobro; 5 = vrlo dobro.

|  |  |
| --- | --- |
| **EVALUACIJSKA TABELA** |  |
| **SEKCIJA** | Maksimalan broj bodova |
| 1. **Relevantnost aktivnosti** | **35** |
| * 1. Da li je aktivnost relevantna za ciljeve poziva \* | 15 |
| * 1. Da li je aktivnost relevantna za mlade ljude u lokalnoj zajednici (je li planirana i implementirana od strane mladih koji žive u zajednici) | 10 |
| 1.3 Da li aktivnost ohrabruje učešće veće grupe mladih ljudi, ne samo članova aplikanta ili direktnih korisnika | 10 |
| 1. **Učinkovitost i izvodljivost** | **20** |
| 2.1 Da li su predložene aktivnosti prikladne, praktične, i dosljedne u ciljevima i očekivanim rezultatima? | 10 |
|  |  |
|  |  |
| 2.4 Da li nivo uključenosti partnera i učešća u akciji zadovoljava? | 10 |
| 1. **Održivost** | **25** |
| 3.1 Da li će akcija imati vidljiv efekat na ciljne grupe? | 10 |
| 3.2 Da li će akcija imati efekat uvećanja? | 5 |
| 3.3 Da li su rezultati aktivnosti održivi? | 10 |
| 1. **Budžet i opravdanost troškova** | **20** |
| 4.1 Jesu li aktivnosti prikladno predstavljene u budžetu? | 10 |
| 4.2 Da li je odnos između troška i rezultata zadovoljavajući? | 10 |
| **Maksimalan ukupan broj bodova** | **100** |

Prijave treba poslati na sljedeću adresu: Agencija lokalne demokratije Mostar (adresa: Fra Ambre Miletica 30, 88000 Mostar, BiH) ili e-mail ldamostar@aldaintranet.org najkasnije 15.08.2016. u 17.00 časova po lokalnom vremenu. Nakon podnošenja zahtjeva dobit ćete potvrdu.

Prijave koje ne zadovoljavaju minimalne uslove navedene u uputstvima za podnošenje neće biti razmatrane.

Online pitanja i odgovori, biće organizovani za sve zainteresovane putem e-mail adrese: [ldamostar@aldaintranet.org](mailto:ldamostar@aldaintranet.org) u period od dana objave do 30.07.2016.

Prijava je dostupna na: [www.ldamostar.org](http://www.ldamostar.org)